ระหว่างขับรถตามGPSมาที่ร้านนี้  ก็สังเกตเห็นว่า เอ๊ะ!! ร้านลำพู มีถึง3สาขาเลยหรอเนี่ย แถมอยู่ในบริเวณเดียวกัน!!!! ก็เริ่มคิดแล้วเอ๊..แล้วสาขาไหนคนจะเยอะสุดนะ? อดไม่ได้ที่จะลองขับดูค่ะ 

????ผ่านสาขา1 อืมม มีที่จอดรถเป็นลานกว้างหน้าร้าน ที่เราสามารถมองเห็นได้ คนก็เยอะ ดีนะ
????ผ่านสาขา2 ตรงนี้ก็มีลานจอดรถกว้างๆ นี่ก็เยอะอีก 
????มาถึงสาขา3 เอ๊ะ สาขานี้ไม่มีลานจอด แต่เป็นซอยเล็กๆเข้าไปถึงในร้านเลย ด้วยความที่ไม่อยากถอยรถออกมา เลยเลือกสาขานี้ค่ะ 

แล้วก็เดินๆเข้าไป ร้านนี้เป็นคล้ายๆระเบียงติดริมแม่นำ้เลย ถ้าร้านสว่างกว่านี้น่าจะเห็นวิวแม่นำ้ด้วย 
ทันใดนั้น!!! มีคนเดินสวนออกมา7-8คน บอกโต๊ะเต็ม!!! เราก็ห่ะ... ม่ายยยยยยยยยย???? มองไปคนเต็มร้าน แบบแทบจะไม่มีที่นั่งเหลือ พอเดินไปถามโต๊ะที่พึ่งเช็คบิล เค้าก็บอกมีคนจอง พนง.เลยบอกค่ะ ว่างั้นพี่นั่งตรงนี้มั้ย เป็นโต๊ะแบบข้างบ่อพักปลาอะค่ะ 555 ก็โอเค๊ พี่นั่งได้!

เริ่มสั่งอาหารกันค่ะ
หอยนางรม : ตัวใหญ่อลังอีกแล้ว 35.-/ตัว เนื้อสด แน่นมากกก ฟินน~
กุ้งแม่นำ้1/2โล : เนื้อเด้ง หอมมัน สด 630.-
ปูม้า1/2โล : เนื้อปูสด ไม่เละ อร่อยยย 320.-
ข้าวผัดปู : มีทั้งเนื้อปูและไข่ปู จานนี้กิ๊ฟว่าแห้งไปนิด
ปลานึ่งมะนาว : นำ้แกงอร่อยมาก ปลาเนื้อแน่น ชิ้นโต 330.-
หมึกเผา : ได้เยอะมากกก ทานไม่หมดค่ะ ????

ราคารวมอยู่ที่1,465บาท กับอาหาร 6 อย่าง พนง.บริการดี เร็ว คอยแนะนำและเตือนว่าอย่าสั่งเยอะ555 เค้ากลัวกินไม่หมดค่ะ พนง.เยอะ ถ้าจะติคงเป็นเรื่องความสว่างของร้าน ที่มืดไปนิด , ความสะอาดบริเวณในร้าน , ห้องนำ้ เพราะรสชาติอาหารกับปริมาณคนมากินดีอยู่แล้วค่ะ ถ้าปรับปรุงอีกหน่อย ยอดเยี่ยมแน่นอน????????